

# Töövõtuleping

Kohtla-Järvel *Kuupäev on digiallkirjas*

Käesolev töövõtuleping (edaspidi nimetatud Leping) on sõlmitud

**Kohtla-Järve Linnavalitsuse** (edaspidi nimetatud Tellija ja/või Pool), registrikood 75001017, aadress Keskallee 19, Kohtla-Järve 30395, linnapea ……………….. isikus, ühelt poolt ja

**…………..** (edaspidi nimetatud Töövõtja ja/või Pool), registrikood ……………, aadress …………, juhatuse liige ………… isikus teiselt poolt, vahel alljärgnevas:

1. **Lepingu eesmärk ja objekt**
   1. Lepingu eesmärgiks on sätestada Tellija ja Töövõtja koostöö­põhimõtted ning vastastikused õigused ja kohustused Töövõtja poolt Lepinguga kindlaksmääratud tulemuse saavutamisel.
   2. Lepingu alusel ja selles sätestatud tingimustel kohustub Töövõtja teostama Kohtla-Järve lasteaia Aljonuška rekonstrueerimise põhiprojekti ekspertiis koos järelkontrolliga kõikidele projektiosadele, sh arhitektuurne osa, hoone konstruktiivne ja kõik hoone tehnosüsteemide projektiosad Majandus- ja taristuministri 08.06.2015. a määruse nr 62 „Nõuded ehitusprojekti ekspertiisile“ vastavuses ning lepingu lisa 2 Tehnilise kirjeldusega kooskõlas. Ühtlasi kontrollib Töövõtja ekspertiisi käigus projekteerimistööde raames koostatud ehitusmahtude loetelu ja ehitusmaksumuse eelarve korrektsust ning puuduste, vigade ja/või ebakõlade esinemisel teeb oma ettepanekud ehitusmahtude loetelus ja ehitusmaksumuse eelarves sisalduvate andmete muutmiseks.
   3. Töö algab lepingu allkirjastamisest ja kestab kuni pooltevaheliste kohustuste täitmiseni. Ekspertiisi valmimise tähtaeg on 3 nädalat.
2. **Tellija kohustub:**
   1. teavitama Töövõtjat nii Lepingu sõlmimisel kui ka Lepingu täitmise käigus kõigist Töö teostamiseks vajalikest andmetest ja asjaoludest piisavalt täpselt ja õigeaegselt, sh esitama Töövõtjale Töö teostamiseks vajaliku dokumentatsiooni;
   2. võtma valmis Töö ja Töö juurde kuuluvad dokumendid Töövõtjalt vastu ning vaatama need üle või laskma need vajadusel üle vaadata vastava eriala spetsialistil;
   3. maksma Töövõtjale Töö eest tasu Lepingus sätestatud tingimustel.
3. **Töövõtja kohustub:**
   1. teostama Töö vastavalt Lepingu p.1.2. määratletud omadustele / tingimustele, hankides selleks oma kulul vajaliku tööjõu, vahendid ning materjalid;
   2. valima Töö teostamiseks oma äranägemisel vajalikud töövormid ja meetodid, kasutades vajadusel Töö teostamiseks alltöövõtjaid, kuid jäädes siiski ise Lepingu täitmise osas Tellija ees vastutavaks;
   3. Töö teostamsel andma valmis Töö ja Töö juurde kuuluvad dokumendid Tellijale üle ning tegema võimalikuks nende omandi ülemineku Tellijale;
   4. teatama viivitamatult Tellijale kõigist Töö teostamisega seotud olulistest asjaoludest, eelkõige nendest, mis mõjutavad või võivad mõjutada Töö tähtaegset valmimist või Töö vastavust Lepingutingimustele ja/või mille vastu Tellijal on või võib olla äratuntav oluline huvi.
4. **Lepingu maksumus**
   1. Lepingu maksumus on …….. (……….) eurot, millele lisandub käibemaks 20% so …… eurot, kokku tasumisele kuulub …. eurot (…..) (edaspidi **Tasu**).
   2. Teostatud tööde eest tasutakse Töövõtjale järgmiselt: 50% lepingu maksumusest pärast ekspertiisi valmimist ja Tellijale üleandmist mõlema Poolte poolt allkirjastatud üleandmise-vastuvõtmise akti alusel; 50% lepingu maksumusest pärast järelekspertiisi valmimist ja Tellijale üleandmist mõlema Poolte poolt allkirjastatud üleandmise-vastuvõtmise akti alusel.
   3. Arvete tasumise tähtaeg on 14 päeva alates nõuetekohase arve esitamisest Töövõtja poolt.
   4. Tasu maksmisega viivitamisel on Töövõtjal õigus nõuda Tellijalt viivist 0,1 % tähtaegselt tasumata summast iga viivitatud päeva eest.
5. **Töö Lepingutingimustele mittevastavus**
   1. Kui Töö ei vasta Lepingutingimustele, peab Tellija sellest Töövõtjale teatama ning Töö Lepingutingimustele mittevastavust kirjeldama mõistliku aja jooksul pärast seda, kui ta Töö Lepingutingimustele mitte­vastavusest teada sai või teada saama pidi. Kui Tellija ei teata Töövõtjale Töö Lepingutingimustele mittevastavusest õigeaegselt või ei kirjelda mittevastavust, ei või Tellija Töö Lepingutingimustele mittevastavusele tugineda.
   2. Kui Töö ei vasta Lepingutingimustele, sh lisas 2 kirjeldatule, on Tellijal õigus nõuda Töövõtjalt teostatud Töö parandamist või uue Töö teostamist, kusjuures kõik teostatud Töö parandamise või uue Töö teostamisega seotud kulud kannab Töövõtja. Eelmises lauses sätestatu ei välista ega piira Tellija õigust kasutada muid seadusest või Lepingust tulenevaid õiguskaitsevahendeid.
   3. Kui Töö ei vasta Lepingutingimustele, sh lisas 2 kirjeldatule, ja Töö parandamine või uue Töö teostamine ei ole võimalik või ebaõnnestub või kui Töövõtja õigustamatult keeldub Töö parandamisest või uue Töö teostamisest või ei tee seda mõistliku aja jooksul pärast talle Lepingutingimustele mittevastavusest teatamist, on Tellijal õigus Lepingust taganeda.
6. **Leppetrahvid**
   1. Vältava iseloomuga, kuid kõrvaldatava iseloomuga Lepingulise kohustuse rikkumise eest võib Tellija nõuda leppetrahvi 0,5 % päevas Lepingu tasust iga päeva eest, mille osas on tõestatud, et Teenuse osutaja ei täitnud endale võetud kohustusi ning mittetäitmine ei olnud vabandatav.
   2. Ühekordse ja pöördumatu iseloomuga Lepingulise kohustuse rikkumise eest nõutava Leppetrahvi suuruseks ei tohi olla rohkem kui 30 % Lepingu tasust.
   3. Lepingu tähtaja ületamise eest on Tellijal lisaks tekitatud kahju hüvitamisele õigus nõuda Töövõtjalt leppetrahvi 1% Lepingu üldhinnast iga viivitatud päeva eest. Tellijal on õigus leppetrahv kinni pidada Töövõtjale tasumata arvetest.
7. **Lepingu jõustumine, muutmine ja lõppemine**
   1. Leping jõustub selle mõlema Poole poolt allkirjastamisest ning lõpeb selle kohase täitmisega või muul Lepingus või seaduses sätestatud alusel.
   2. Lepingut võib muuta ja/või täiendada Poolte kokkuleppel. Lepingus tehtavad muudatused ja/või täiendused kehtivad üksnes tingimusel, et need on vormistatud kirjalikult ning allkirjastatud mõlema Poole poolt.
8. **Vastutavad isikud**
   1. Tellijat esindab Lepingust tulenevates tehnilistes küsimustes abilinnapea Vitali Borodin, tel 33 78504, e-post vitali.borodin@kjlv.ee.
   2. Töövõtjat esindab Lepingust tulenevates õigustes ja kohustustes …………………
9. **Lõppsätted**
   1. Lepingus sätestamata küsimustes juhinduvad Pooled omavahelistest kokkulepetest, Eesti Vabariigi seadustest ning muudest õigusaktidest.
   2. Kõik Lepinguga seotud vaidlused püütakse lahendada Pooltevaheliste läbirääkimiste teel. Läbirääkimiste teel kokkuleppe mittesaavutamisel lahendatakse vaidlus Viru Maakohtus.
   3. Leping on digitaalselt allkirjastatud.
   4. Lepingu lisad allkirjastamise momendil:

Lisa 1 – Töövõtja pakkumus;

Lisa 2 – Tehniline kirjeldus.

1. **Poolte andmed**

**Tellija**: **Töövõtja**:

Kohtla-Järve Linnavalitsus

registrikood 75001017 registrikood

aadress: Keskallee 19, 30395 KOHTLA-JÄRVE aadress

e-post: linnavalitsus@kjlv.ee e-post:

*/allkirjastatud digitaalselt/ /allkirjastatud digitaalselt/*

linnapea juhatuse liige